షాన్ మసూద్

షాన్ మసూద్ (జననం 1989, అక్టోబరు 14) పాకిస్తానీ క్రికెట్ ఆటగాడు. యార్క్‌షైర్ కౌంటీ క్రికెట్ క్లబ్‌కు, దేశీయ క్రికెట్‌లో ముల్తాన్ సుల్తాన్‌లకు ఆడుతున్నాడు. ఎడమచేతి వాటం బ్యాటర్ గా, అప్పుడప్పుడు కుడిచేతి మీడియం-ఫాస్ట్ బౌలర్ గా రాణించాడు.

2018 ఆగస్టులో, పాకిస్థాన్ క్రికెట్ బోర్డు ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఇతను ఒకడు. ముల్తాన్ సుల్తాన్స్, సదరన్ పంజాబ్ క్రికెట్ జట్టు కెప్టెన్‌గా కూడా పనిచేశాడు. ప్రస్తుతం, 2023 కౌంటీ సీజన్ కోసం యార్క్‌షైర్ కౌంటీ క్రికెట్ క్లబ్‌కు నియమిత కెప్టెన్ గా ఉన్నాడు. ఐసీసీ పురుషుల టీ20 ప్రపంచ కప్ లో 2వ స్థానంలో నిలిచిన పాకిస్థాన్ క్రికెట్ జట్టు జట్టులో సభ్యుడిగా ఉన్నాడు.

జననం 
ఇతడు 1989, అక్టోబరు 14న కువైట్‌లో జన్మించాడు. ఇతని తండ్రి అక్కడి బ్యాంకులో పనిచేశాడు. కువైట్‌పై ఇరాకీ దండయాత్ర, గల్ఫ్ యుద్ధం ప్రారంభమైన తరువాత, కుటుంబం వారి స్వస్థలమైన పాకిస్తాన్‌కు వెళ్ళి, మళ్ళి కరాచీలో స్థిరపడింది.

దేశీయ క్రికెట్ 
2007 సీజన్‌లో అతని ఫస్ట్-క్లాస్ అరంగేట్రంలో, అసద్ షఫీక్‌తో 154 పరుగుల ఓపెనింగ్ స్టాండ్‌లో భాగంగా మసూద్ కరాచీ తరపున 54 పరుగులు చేశాడు. అతను డర్హామ్ విశ్వవిద్యాలయం కోసం మూడు ఫస్ట్-క్లాస్ గేమ్‌లు కూడా ఆడాడు.

అంతర్జాతీయ క్రికెట్ 
2013 అక్టోబరులో దక్షిణాఫ్రికాతో జరిగిన టెస్టు అరంగేట్రంలో మసూద్ 75 పరుగులు చేశాడు. 2015 జూలైలో పల్లెకెలెలో శ్రీలంకపై తన తొలి సెంచరీని సాధించాడు. పార్ట్ టైమ్ మీడియం పేసర్ అయిన మసూద్ 2016 జూలై 23న ఓల్డ్ ట్రాఫోర్డ్‌లో ఇంగ్లండ్‌తో జరిగిన టెస్ట్ క్రికెట్‌లో మొదటిసారి బౌలింగ్ చేశాడు. ఇతని మొదటి డెలివరీ నో బాల్ గా వేశాడు.

2018 సెప్టెంబరులో, 2018 ఆసియా కప్ కోసం పాకిస్తాన్ వన్ డే ఇంటర్నేషనల్ జట్టులో ఎంపికయ్యాడు, కానీ ఆడలేదు. 2019 జనవరిలో, దక్షిణాఫ్రికాతో జరిగిన సిరీస్ కోసం పాకిస్తాన్ వన్డే జట్టులో ఎంపికయ్యాడు, కానీ మళ్ళీ ఆడలేదు. 2019 మార్చిలో, ఆస్ట్రేలియాతో జరిగే సిరీస్ కోసం పాకిస్తాన్ వన్డే జట్టులో ఎంపికయ్యాడు. 2019 మార్చి 22న ఆస్ట్రేలియాతో జరిగిన మ్యాచ్‌లో పాకిస్తాన్ తరపున తన వన్డే అరంగేట్రం చేసాడు.

2022 సెప్టెంబరులో, ఇంగ్లాండ్‌తో జరిగిన సిరీస్‌ కోసం పాకిస్థాన్‌ టీ20 జట్టులో ఎంపికయ్యాడు. 2022 సెప్టెంబరు 20న ఇంగ్లాండ్‌పై తన టీ20 అరంగేట్రం చేసాడు.

మూలాలు

బాహ్య లింకులు 
 

పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1989 జననాలు